**27.12.2024(3).**

**E-pasta nosaukums**

Par informatīvu apziņošanu ārstniecības personām

**E-pasta teksts**

Ņemot vērā, ka no 01.01.2025. stājas spēkā Ministru kabineta noteikumi Nr.803 “**Noteikumi par zāļu cenu veidošanas principiem’**un 17.5 punkta prasības nosaka, ka  papildus zāļu cenai aptieka iekasē maksu par farmaceita pakalpojumu, **pirmreizēji**atprečojot recepti un izsniedzot zāles, lūgums jau tagad ārstniecības personām izrakstīt receptes **tikai elektroniski.** Atgādinām, ka uz noteikta parauga recepšu veidlapas izraksta, ja:

29.2.1. tiek izrakstītas individuāli kompensējamās zāles atbilstoši noteiktajai kompensācijas kārtībai;

29.2.2. pacients ir informējis, ka recepti izmantos Eiropas Savienības dalībvalstī, kādā Eiropas Ekonomikas zonas valstī vai Šveices Konfederācijā, ar kuru nav nodrošināta Latvijā izsniegto e-recepšu pārrobežu apmaiņa;

29.2.3. recepte tiek izrakstīta personai, kura nav reģistrēta Fizisko personu reģistrā;

29.2.4. ārsts vai ārsta palīgs (feldšeris), kas nestrādā ārstniecības iestādē, izraksta zāles personīgai lietošanai;

29.2.5. zāles vai medicīniskās ierīces pacientam nepieciešamas nekavējoties un receptes izrakstīšana veselības informācijas sistēmā nav iespējama tehnisku iemeslu dēļ.

Pielikumā pievienojam atjaunotās instrukcijas, lūgums pievērst īpašu uzmanību, ka tiek izrakstītas elektroniski receptes **jaundzimušajiem**, obligāti jāaizpilda arī Ārstniecības līdzekļu saņēmēji aptiekā.



